**William Wallén** (s. 16. elokuuta 1991 Tukholma, Ruotsi) on ruotsalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Almtuna IS:ssä. Pienikokoinen Wallén pelaa rightilta.

Ura
---

### Seuraura

Wallén on IFK Täbyn kasvatti. Hän pelasi juniorina myös Stocksunds IF:ssä ja vuonna 2006 Wallén siirtyi Djurgårdens IF:ään. Hän voitti sen U16-joukkueessa mestaruuden keväällä 2007. Kaudella 2007–2008 Wallén edusti TV-Puckenissa Stockholm 1-joukkuetta ja hän voitti yhdeksällä syötöllään sarjan syöttöpörssin. Hänet valittiin myös TV-Puckenin parhaaksi hyökkääjäksi palkiten Sven Tumbas Stipendiumilla. Samalla kaudella Wallén voitti myös Djurgårdenissa J18 Allsvenskanin mestaruuden.

Kesällä 2008 OHL-joukkue Mississauga St. Michael's Majors varasi Wallénin 16. pelaajana CHL:n varaustilaisuudessa. Hän siirtyi joukkueeseen kaudeksi 2008–2009 ja teki 30 runkosarjaottelussa tehot 11+11=22. Wallénin runkosarja jäi lyhyeksi, sillä lokakuussa 2008 pelatussa kotiottelussa hän kärsi päänsärystä ja pahoinvoinnista, jonka jälkeen Wallén vietiin sairaalaan. Hänelle diagnisoitiin aneurysma. Wallén oli peleistä sivussa tammikuuhun 2009 asti. Hän teki paluuottelussaan tehot 1+1=2. Toisella OHL-kaudellaan 2009–2010 Wallén sijoittui tehoilla 14+27=41 St. Michael's Majorsin sisäisessä pistepörssissä viidenneksi.

Toukokuussa 2010 Wallén palasi kotimaahansa ja teki kaksivuotisen sopimuksen Elitserien-joukkue Frölunda HC:n kanssa. Hän teki Elitserien-uransa ja kauden ainoaksi jääneen maalinsa voittomaalikilpailussa kauden neljännessä ottelussa Brynäs IF:ää vastaan. Wallénin osuma ratkaisi Frölundalle kauden ensimmäisen kotivoiton. Yhteensä hän pelasi kauden 2010–2011 aikana 12 Elitserien-ottelua. Wallén pelasi suurimman osan kaudestaan lainalla sarjatasoa alempana HockeyAllsvenskanin Borås HC:ssa ja Almtuna IS:ssä, joista jälkimmäisessä hän pelasi kauden loppuun.

Toukokuussa 2011 Wallén siirtyi try-outille SM-liigajoukkue Jokereihin, mutta hän jäi kolmen European Trophy -turnauksessa pelatun ottelun jälkeen ilman sopimusta ja jätti joukkueen elokuussa. Noin viikkoa myöhemmin hän palasi vuoden mittaisella sopimuksella HockeyAllsvenskanin Almtuna IS:ään.

### Maajoukkueura

Wallén pelasi alle 18-vuotiaiden MM-kilpailuissa vuonna 2009.

Muuta
-----

Wallén on toisen polven Elitserien-pelaaja, sillä hänen isänsä Peter edusti omalla urallaan Djurgårdenia, Väsby IK Hockeyta ja Leksands IF:ää.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2008–2009 | Mississauga St. Michael's Majors | OHL | 30 | 11 | 11 | 22 | 10 | 11 | 2 | 2 | 4 | 8 |
| 2009–2010 | Mississauga St. Michael's Majors | OHL | 67 | 14 | 27 | 41 | 21 | 10 | 1 | 1 | 2 | 6 |
| 2010–2011 | Borås HC | Allsvenskan | 26 | 6 | 3 | 9 | 8 | – | – | – | – | – |
|  | Almtuna IS | Allsvenskan | 12 | 10 | 1 | 11 | 0 | – | – | – | – | – |
|  | Frölunda HC | Elitserien | 12 | 1 | 0 | 1 | 0 | – | – | – | – | – |
| 1 kausi | yhteensä | Elitserien | 12 | 1 | 0 | 1 | 0 | – | – | – | – | – |

Lähteet
-------

* William Wallén The Internet Hockey Databasessa (englanniksi)
* William Wallén Eurohockey-sivustolla (englanniksi)
* William Wallén *Elite Prospects*. Everysport Media Group AB.  (englanniksi)
* William Wallén Jatkoaika.comissa (Internet Archive)

### Viitteet

1. 1 2 3 4 5  Elite Prospects
2. ↑  Jante Abrahamsson: Talang opererad för hjärnblödning  16.10.2010. HockeySverige.se.  Arkistoitu 10.5.2011. Viitattu 19.5.2011. (ruotsiksi)
3. ↑  Uffe Bodin: Wallén på väg tillbaka  13.1.2011. HockeySverige.se.  Arkistoitu 17.8.2011. Viitattu 19.5.2011. (ruotsiksi)
4. ↑  William Wallén tillbaka i action  19.1.2011. HockeySverige.se.  Arkistoitu 17.8.2011. Viitattu 19.5.2011. (ruotsiksi)
5. ↑  Uffe Bodin: Presenterar tre nyförvärv  20.5.2010. HockeySverige.se. Viitattu 19.5.2011. (ruotsiksi)
6. ↑  Stefan Nilsson: Här presenterar sig den nya stjärnan  26.9.2010. HockeyExpressen.se.  Arkistoitu 21.7.2011. Viitattu 19.5.2011. (ruotsiksi)
7. ↑  juniorlandslagsmeriterad forward klar  31.1.2011. Almtuna IS.  Arkistoitu 28.2.2011. Viitattu 19.5.2011. (ruotsiksi)
8. ↑  Jokerit vahvisti rivejään Hahlilla ja Filppulalla  19.5.2011. Jatkoaika.com. Viitattu 19.5.2011.
9. ↑  Tuhkanen ja Wallén eivät jatka Jokereissa  21.8.2011. Jatkoaika.com. Viitattu 21.8.2011.
10. ↑  Wallén klar för Almtuna  24.8.2011. Almtuna IS. Viitattu 25.8.2011. (ruotsiksi)[vanhentunut linkki]